
Parlamentul României   

Camera Deputaţilor 




	COMISIA JURIDICĂ, DE DISCIPLINĂ ȘI IMUNITĂȚI
	Comisia pentru administraŢie pUblicĂ Şi 

amenajarea teritoriului 



	Bucureşti, 27.10.2020
	                         

	
	                          





Către, 

  BIROUL PERMANENT AL 

CAMEREI DEPUTAȚILOR 


Vă înaintăm, alăturat, raportul comun asupra propunerii legislative pentru modificarea şi completarea Ordonanţei de Urgenţă a Guvernului nr.57/2019 privind Codul administrativ, în vederea punerii în operă a voinţei suverane a poporului român, exprimată la referendumul organizat în data de 26 mai 2019 şi a modificării tipurilor de acte adoptate de Guvern în acord cu deciziile Curţii Constituţionale, trimis Comisiei juridice, de disciplină și imunități și Comisiei pentru administrație publică și amenajarea teritoriului pentru examinare în fond, în procedură de urgență, cu adresa nr. PLx 550/2020.
	PREŞEDINTE,


	PREŞEDINTE,



	              NICUȘOR HALICI
	ANGELICA FĂDOR

R A P O R T    C O M U N
asupra propunerii legislative pentru modificarea şi completarea Ordonanţei de Urgenţă a Guvernului nr.57/2019 privind Codul administrativ, în vederea punerii în operă a voinţei suverane a poporului român, exprimată la referendumul organizat în data de 26 mai 2019 şi a modificării tipurilor de acte adoptate de Guvern în acord cu deciziile Curţii Constituţionale
În conformitate cu prevederile art.94 și 114 din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină și imunități și Comisia pentru administraţie publică şi amenajarea teritoriului  au fost sesizate, prin adresa nr. PLx 550/2020 din 15 septembrie 2020, cu dezbaterea în fond, în procedură de urgență, a propunerii legislative pentru modificarea şi completarea Ordonanţei de Urgenţă a Guvernului nr.57/2019 privind Codul administrativ, în vederea punerii în operă a voinţei suverane a poporului român, exprimată la referendumul organizat în data de 26 mai 2019 şi a modificării tipurilor de acte adoptate de Guvern în acord cu deciziile Curţii Constituţionale.
Camera Deputaţilor este primă Cameră sesizată potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat, cu modificările și completările ulterioare.
La întocmirea prezentului raport comun Comisiile au avut în vedere avizul negativ al Consiliului Legislativ (nr.759/14.08.2020);
Propunerea legislativă are ca obiect de reglementare completarea Ordonanței de urgență a Guvernului nr.57/2019 privind Codul administrativ, cu modificările și completările ulterioare, în sensul interzicerii posibilității legiferării pe calea ordonanțelor de urgență în domeniul infracțiunilor și al pedepselor și în domeniul organizării judiciare.
Comisia pentru drepturile omului, culte și problemele minorităților naționale a avizat negativ propunerea legislativă.

Comisia pentru egalitatea de șanse pentru femei și bărbați a avizat favorabil inițiativa legislativă.

Potrivit prevederilor art.61 și 63 din Regulamentul Camerei Deputaţilor, republicat, cu modificările și completările ulterioare, comisiile au examinat propunerea legislativă în şedinţe online  separate. Membrii Comisiei pentru administrație publică și amenajarea teritoriului au examinat propunerea legislativă  în data de 12 octombrie 2020.
La lucrările Comisiei au fost prezenţi deputații conform listei de prezență. 
Membrii Comisiei juridice, de disciplină și imunități au examinat propunerea legislativă în ședinta online din data de 27 octombrie 2020.
La dezbateri, membrii Comisiei juridice, de disciplină și imunități au fost prezenți conform listei de prezență. 

În urma examinării inițiativei legislative și a opiniilor exprimate de către membrii celor două Comisii sesizate în fond, s-a hotărât cu unanimitate de voturi, întocmirea unui raport comun de respingere a propunerii legislative pentru modificarea şi completarea Ordonanţei de Urgenţă a Guvernului nr.57/2019 privind Codul administrativ, în vederea punerii în operă a voinţei suverane a poporului român, exprimată la referendumul organizat în data de 26 mai 2019 şi a modificării tipurilor de acte adoptate de Guvern în acord cu deciziile Curţii Constituţionale.


În raport cu obiectul şi conţinutul reglementării, propunerea legislativă face parte din categoria legilor organice.
	PREŞEDINTE,


	PREŞEDINTE,



	NICUȘOR HALICI
	ANGELICA FĂDOR


	SECRETAR,
	SECRETAR,

	AIDA-CRISTINA CĂRUCERU
	CONSTANTIN ȘOVĂIALĂ

	  

	

	Consilier parlamentar, Alexandra Mușat
	Consilier parlamentar, Nicoleta Toma

